Балабақша тәрбиешілерінің жалақысы 1 қыркүйектен бастап 30 пайызға өседі
DATE: 12:27, 09 Маусым 2023 | GMT +5
TITLE: Балабақша тәрбиешілерінің жалақысы 1 қыркүйектен бастап 30 пайызға өседі
URL: https://kaz.inform.kz/news/balabaksha-tarbieshilerinin-zhalakysy-1-kyrkuyekten-bastap-30-payyzga-osedi_a4076925/
META: DATE: 12:27, 09 Маусым 2023 | GMT +5
TOTAL WORDS: 139
AUTHOR(S):
TEXT: «Мемлекет басшысының қолдауының арқасында жүзеге асырылатын педагогтердің жалақысын жыл сайын арттыру оң нәтиже берді. Мектепке дейінгі білім беру жүйесінің кадрлық әлеуетін күшейту мақсатында оларды даярлау, біліктілігін арттыру және аттестаттау жүйесін жетілдіру, әлеуметтік мәртебесі мен жалақысын арттыру бойынша министрлік жүйелі жұмыс жүргізуде. Мектепке дейінгі, орта, техникалық және кәсіптік білім беруді дамытудың 2023-2029 жылдарға арналған тұжырымдамасы қабылданды. Әдістемелік кабинеттер жанынан мектепке дейінгі тәрбие мен оқыту педагогтеріне әдістемелік көмек көрсету үшін мобильді топтар құрылды», - дейді департамент директоры Наталья Жұмаділдаева. «Мектепке дейінгі тәрбие және оқыту» бағыты мен мамандығы бойынша кадрлар даярлау 39 жоғары оқу орны мен 119 колледжде жүзеге асырылады. Колледждер өңірлік ерекшеліктерді ескере отырып, мектепке дейінгі ұйымдармен бірге «Педагог» кәсіби стандарты негізінде білім беру бағдарламаларын әзірлейді және оқу бағдарламалары мен жоспарларын жаңартады. Педколледждерге қойылатын біліктілік талаптары қайта қаралып, биыл мектепке дейінгі білім берудің 20 мыңнан астам педагогі біліктілікті арттыру курстарынан өтеді
